Egebergslottet

Egebergslottet i Akersveien 24 F, i strøket Gamle Aker i Oslo, var hovedbygning på Egebergløkken. Det er ikke et slott i egentlig forstand, men et palé.

Forretningsmannen Westye Egeberg (1770–1830) bygde huset «Udsigten» rundt 1800. Sønnen Westye Martinius Egeberg (1805–1898) overtok Egebergløkken. Han var barnløs, og hans brorsønn Einar Westye Egeberg (1851–1940) overtok, rev den gamle hovedbygningen i tre og førte opp Egebergslottet med Halfdan Berle som arkitekt i 1900 (plantegninger stemplet 1899).Plan- og bygningsetaten, plantegninger for Akersveien 24 B (26). Egebergslottet skal da ha vært Oslos største enebolig, med 1600 kvadratmeter over to plan.

Egebergslottet ble bygget om til leiligheter på 1930-tallet.Oslo byarkiv
Det ble da innredet to boligetasjer i det som opprinnelig var hovedetasjen.

Navnene Egebergslottet og Egebergløkken uttales med k-lyd, slik denne familien Egeberg har gjort.

Referanser

Eksterne lenker


Kategori:Byggverk i Oslo
Kategori:Bydel St. Hanshaugen
Kategori:Gamle Aker
Kategori:Halfdan Berle
Kategori:Kulturminner i bydel St. Hanshaugen
Kategori:Eneboliger i Oslo